Dacă mergeți pe site-ul TED,
găsiţi acolo peste o săptămână de videouri cu discursuri TED,
peste 1,3 milioane de cuvinte transcrise
și milioane de evaluări ale utilizatorilor.
Asta înseamnă un număr enorm de date.
Mă gândeam:
dacă iei toate datele și le analizezi din punct de vedere statistic,
ai putea decodifica un discurs TED?
Ai putea crea discursul TED ideal?
(Aplauze)
De asemenea, ai putea crea cel mai prost discurs TED posibil
cu care totuși să scapi?
Ca să aflu, am analizat trei lucruri.
Am analizat subiectul pe care ar trebui să-l alegi,
cum să-l prezinți și elementele vizuale de pe scenă.
Despre subiect: ai o mulţime de subiecte din care să alegi
dar ar trebui să alegi cu grijă,
pentru că subiectul e în strânsă legătură cu reacţia oamenilor la discursul tău.
Ca să mă fac înțeles concret,
să ne uităm la lista cu primele 10 cuvinte care ies în evidență statistic,
în cele mai favorite discursuri TED și în cele mai puțin favorite.
Deci dacă vii aici să vorbești despre cum cafeaua franțuzească
ne va umple creierele de fericire, ești pe drumul cel bun.
(Aplauze)
Însă dacă vorbești despre un proiect care implică oxigen, fete, aeronave,
– eu chiar aș vrea să-l aud pe ăsta –
dar statistic vorbind, nu e atât de bun.
În fine.
Dacă generalizăm, cele mai favorite discursuri TED
sunt cele de ale căror subiecte ne putem simți legați,
cu ușurință și profund,
cum ar fi fericirea, propriul corp, mâncarea, emoțiile.
Iar subiectele mai tehnice, ca arhitectură, materialele
și – ciudat – bărbați, nu sunt subiecte bune pentru discursuri.
Cum să-ți prezinți discursul?
TED e recunoscut pentru importanța ce-o acordă încadrării în timpul alocat,
așa că o să mă urască fiindcă zic asta, deoarece, de fapt,
ar trebui să vorbești atât cât te lasă,
pentru că cele mai favorite discursuri TED
sunt, în medie, cu peste 50 % mai lungi decât cele mai puțin favorite.
E valabil pentru toate clasamentele de pe TED.com
mai puțin dacă vrei să ţii un discurs frumos, inspirațional sau amuzant.
Aici să fii scurt.
Dar în rest, vorbește până te târăsc afară de pe scenă.
(Râsete)
Acum, când...
(Aplauze) (Ovaţii)
Dacă forţezi timpul, trebuie să respecți câteva reguli.
Am dedus aceste reguli
comparând statistic frazele de 4 cuvinte care apar cel mai des
în cele mai favorite discursuri TED, faţă de cele mai puțin favorite.
Vă dau 3 exemple.
În primul rând eu, ca vorbitor, trebuie să ofer un serviciu publicului
și să vorbesc despre ce am de oferit, decât despre ce nu pot avea.
În al doilea rând, neapărat să nu citezi din New York Times.
(Râsete)
În ultimul rând, e OK ca vorbitorul, – o veste bună – să mimeze inteligenţa.
Dacă nu înțeleg ceva, pot simplu să spun „etc, etc” şi toţi mă veţi urmări.
E perfect acceptabil.
(Aplauze)
Să trecem la partea vizuală.
Cea mai evidentă imagine de pe scenă e vorbitorul.
Statisticile ne arată că dacă vrei să fii printre vorbitorii TED preferați,
ar trebui să-ți lași părul să crească un pic mai mult decât media,
să te asiguri că porți ochelari și să fii ceva mai bine îmbrăcat
decât un vorbitor TED oarecare.
Slide-urile sunt ok, deși mai bine te folosești de recuzită.
Acum cel mai important lucru, adică starea de spirit de pe scenă.
Culorile au un rol foarte important.
Ele sunt strâns corelate cu evaluările pe care le primesc discursurile pe website.
(Aplauze)
De exemplu, dicursurile fascinante conțin statistic o doză mare
de fix nuanța asta de albastru, mult peste discursurile TED oarecare.
Cele ingenioase, nuanța asta de verde,
etc, etc.
(Aplauze)
Eu personal cred că nu sunt primul care a făcut această analiză,
dar o să vă las pe voi să apreciaţi acest fapt.
E momentul să punem totul cap la cap și să creăm discursul TED ideal.
Pentur că aici e TED Active și eu am aflat din analiza mea
că ar trebui să vă dau efectiv ceva,
nu o să vă impun cel mai bun sau cel mai prost discurs TED,
ci o să vă dau un instrument ca să vi le creați singuri.
Numesc acest instrument TED Pad.
(Râsete)
TED Pad e o matriță cu 100 de propoziții specific selectate şi organizate atent
pe care le puteți asambla pentru a vă crea discursul TED ideal.
Aveţi de luat o singură decizie și anume: dacă să folosiți versiunea albă
pentru discursuri TED foarte bune despre creativitate sau geniul uman?
Sau preferați versiunea neagră, pentru discursuri TED foarte slabe,
în principal despre bloguri, politică și chestii din astea?
Descărcați-o și amuzați-vă.
Sper să vă placă.
Sper să vă placă să vă creați propriile discursuri TED ideale sau îngrozitoare.
Sper ca unii dintre voi să fie inspirați ca anul viitor
să creeze asta, pe care chiar vreau s-o văd.
Vă mulțumesc foarte mult.
(Aplauze)